

**Τα εγκαίνια της Αίθουσας Αθλοπαιδιών Αγίου Δομετίου**

**από Αννίτα Δημητρίου και Ανδρέα Μιχαηλίδη**

Από την Πρόεδρο της Βουλής Αννίτα Δημητρίου και τον Πρόεδρο του Κυπριακού Οργανισμού Αθλητισμού Ανδρέα Μιχαηλίδη πραγματοποιήθηκαν τα εγκαίνια της Αίθουσας Αθλοπαιδιών Αγίου Δομετίου «Γλαύκος Κληρίδης», την Πέμπτη 30 Μαρτίου 2023. Στην εκδήλωση παρευρέθηκε και το μέλος του ΔΣ ΚΟΑ Σωτήρης Αδάμου.

Ο Πρόεδρος του ΚΟΑ στάθηκε στη συμβολή του Οργανισμού στην πραγματοποίηση ενός ακόμη σημαντικού έργου που προσφέρει περισσότερες δυνατότητες άθλησης στους κατοίκους της ακριτικής περιοχής. Ο Ανδρέας Μιχαηλίδης τόνισε ότι ο ΚΟΑ στηρίζει αδιάλειπτα τον αθλητισμό του τόπου μας επενδύοντας (και) σε τέτοια έργα που τον αναβαθμίζουν, χαρακτήρισε δε την Αίθουσα ένα πραγματικό στολίδι για τον Δήμο. Συνεχάρη τέλος τον Δήμαρχο Κώστα Πέτρου, την Αντιδήμαρχο Κούλλα Παπαμιχαήλ και το Δημοτικό Συμβούλιο.

Στην Αίθουσα Αθλοπαιδιών Αγίου Δομετίου «Γλαύκος Κληρίδης» φιλοξενούνται πλέον και προγράμματα του ΑΓΟ (Αθλητισμός για Όλους).